Марко Ганчев
Песничка за капана

chitanka.info

За други копал беше яма,

забрави и хвана се сам.

На помощ ме викаш, но няма

да дойда, а ум ще ти дам!

Капанът, капанът, капанът!

Щом има капан изкопан,

човекът, дори и нехванат,

усеща се вече в капан.

В ума му все трябва да щрака

таз мисъл от сутрин до мрак:

че нейде наблизо го чака

капанът със челюсти — щрак!

Човекът крака си спасява,

когато е по-обигран.

Но става по-лошо тогава —

умът му пък все е в капан…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.